  Майя Бывальцева Таяз ужан арняе Удмуртиын куазь шуныт но тӧло куазь луоз, дырын-дырын зорылоз. Со сярысь  вотэсбамаз ивортэ улосвылысь Гидрометцентрлэн пресс-секретарез Алла Шумихина. Температура нольлэсь вылӥын возиськоз шуыса чаклало, 23-тӥ коньывуонэ потон уе гинэ термометрлэн пусэз нольлэсь улӥе лэзиськыны быгатоз. Ужан арня ӵоже температура та дырлы тупась куазьлэн эсэпезлэсь шӧдскымон шунытгес луоз Алла Шумихина, Удмуртиысь Гидрометцентрлэн пресс-секретарезТужгес шуныт нунал луоз покчиарняе, 25-тӥ коньывуонэ. Нуназе омыр +7…+12 градусозь шуналоз. Нырысь-валысь чакланъёсъя, кезьытъёс Удмуртие вуозы 26-тӥ коньывуонэ. Алла Шумихиналэн верамезъя, водительёс машиназылэсь питранъёссэ вуоно шутэтскон нуналъёсы воштыны быгатозы ни. Ӵапак кӧснуналлы кезьытскоз, шутэтскон нуналъёсы лымы лобалоз, кӧня ке дырлы музъемез шобыртыны но быгатоз Алла Шумихина, Удмуртиысь Гидрометцентрлэн пресс-секретарезСолэн верамезъя, вуоно арняе нош ик шунытскыны быгатоз, но коньывуон пумын-шуркынмон кутсконын уйёсы пумен ӵемегс кынтылоз.  Тегъёс: Гидрометцентр Удмуртия куазь  